**ΓΕΝΙΚΗ ΣΥΝΕΛΕΥΣΗ ΠΆΤΡΩΝ 20/3/2024 ΟΜΙΛΙΑ ΡΟΖΗ ΠΑΝΑΓΙΩΤΗ (προέδρου Δ.Σ. Περιφ. Τμήματος Πατρών.**

Συναδέλφισσες , Συνάδελφοι , Χρόνια Πολλά και Καλή Σαρακοστή.

Καλωσορίζω τον πρόεδρο του Πανελληνίου Συλλόγου μας Ανέστη Στάθη, τους συναδέλφους μέλη της Ε.Ε., Αρνή Γεώργιο και ταμία της ΑΓΣΣΕ , τον Μπούρχα Θεόδωρο και τον εκπρόσωπο της μείζονος Περιφέρειας μας , Γουβαλάρη Γεώργιο οι οποίοι τιμούν με την παρουσία τους τη Γενική μας Συνέλευση και τους ευχαριστώ.

Καλωσορίζω επίσης και όλους εσάς και εύχομαι ευόδωση των εργασιών της Συνέλευσής μας

Η Γενική μας Συνέλευση μπορεί να πραγματοποιηθεί γιατί ως Τρίτη εξ αναβολής ορισθείσα , σύμφωνα με το καταστατικό , υπάρχει απαρτία.

Πριν προχωρήσουμε στην εκλογή του προεδρείου που θα διευθύνει τις εργασίες της Γ.Σ. , θα σας παρακαλέσω να τηρήσουμε ενός λεπτού σιγή για να αποτίνουμε φόρο τιμής και σεβασμού για τους συναδέλφους που έφυγαν από τη ζωή.

Παρακαλώ

Ας είναι ελαφρύ το χώμα που τους σκεπάζει και τα ειλικρινή μας συλλυπητήρια και κουράγιο στους συγγενείς και φίλους τους .

Εκλογή προεδρείου.

Το Δ.Σ. προτείνει για πρόεδρο τον εκλεκτό συνάδελφο κ. Κώστα Μπουρδούλη και Γραμματέα την κ. Παππά Γιώτα .

Όμως αν υπάρχει και άλλη ή άλλες υποψηφιότητες , ευχαρίστως θα γίνουν δεκτές και θα ακολουθήσει εκλογή δι ανατάσεως της χειρός .

Ομόφωνη εκλογή τους υποδειχθέντος προεδρείου δι ανατάσεως της χειρός .

Παρακαλώ το προεδρείο να προσέλθει στην έδρα και τους εύχομαι καλή επιτυχία .

**Ρόζης Παναγιώτης για Διοικητικό Απολογισμό**.

Συναδέλφισσες και συνάδελφοι,

Θα προσπαθήσω να είμαι όσο γίνεται σύντομος για να δώσω το χρόνο να τοποθετηθείτε εσείς και στη δευτερολογία μου να δώσω απαντήσεις .

ΤΟ Γραφείο του Περιφερειακού μας Τμήματος ήταν και είναι ανοιχτό τις πρωινές ώρες όλες τις εργάσιμες ημέρες , εξυπηρετώντας τους συναδέλφους τόσο των Πατρών όσον και της Περιφέρειας και τα αιτήματα δεν είναι λίγα.

Σε αρκετές των περιπτώσεων συντάσσονται επιστολές (αιτήσεις ή ενστάσεις ) προς τον e-ΕΦΚΑ προωθώντας τες στην ΑΘΗΝΑ. Και τούτο ,γιατί η σχετική εγκύκλιος περί αποκέντρωσης ,των υπηρεσιών του ΕΦΚΑ, δεν είχε εφαρμογή για τους συναδέλφους του πρώην ΤΑΠ-ΟΤΕ και συνέχισαν να εξυπηρετούνται από την ΑΘΗΝΑ ,σε αντίθεση με όλα τα άλλα ταμεία (δημόσιο , τράπεζες κ.λ.π.) που εξυπηρετούνται από τον τοπικό e-EFKA. Επιτέλους πρόσφατα ενεργοποιήθηκε και για μας η υπ΄ όψη εγκύκλιος και στο εξής θα εξυπηρετούμαστε από τις υπηρεσίες του e-ΕΦΚΑ της Πάτρας .

Μέχρι τώρα , δυστυχώς , ούτε τα τηλέφωνα των υπηρεσιών του ΕΦΚΑ στην Αθήνα απαντούσαν , αλλά δεν απαντούσαν και στις έγγραφες , επιστολές , αναφορές , ενστάσεις .

1.Κάποιες απαντήσεις προφορικές , μέσω τρίτων , ήταν πέρα για πέρα λανθασμένες αφού δεν ανταποκρίνονταν στα αιτούμενα θέματα, με τη δικαιολογία (που δεν αμφιβάλω πως είναι έτσι ) η επίκληση έλλειψης προσωπικού. Οι συνάδελφοι όμως περιμένουν την δικαίωση που τους ανήκει, για πολλά χρόνια.

2.Επισκεφτήκαμε τα Περιφερειακά μας τμήματα δύο φορές μέσα στο χρόνο (κοπή βασιλόπιτας και αργότερα για συνδικαλιστική ενημέρωση.).

3.Συνεργαστήκαμε με Γενικό Ιατρό για άυλη συνταγογράφηση , όπως είχαμε δεσμευτεί στην περσινή μας Γενική Συνέλευση , απαντώντας σε σχετικά αιτήματα συναδέλφων που δεν εξυπηρετούνταν από το προσωπικό τους ιατρό.. (το Γενάρη φέτος καταγγείλαμε τη σύμβαση γιατί η εκδήλωση ενδιαφέροντος ήταν μόνο από 6- 7 συναδέλφους .

4. Πραγματοποιήσαμε το ετήσιο μνημόσυνο του Τμήματός μας υπέρ της μνήμης των θανόντων Συναδέλφων μας .

5. Πραγματοποιήσαμε μονοήμερη εκδρομή με απόλυτη επιτυχία .

6. Ο Σύλλογος ευαισθητοποιημένος στην αλληλεγγύη των συνανθρώπων που έχουν σοβαρή ανάγκη , όπως διαβάσατε και στο φύλλο της τελευταίας εφημερίδας , συγκέντρωσε τρόφιμα μακράς διάρκειας τα οποία στάλθηκαν στο Περιφερειακό μας τμήμα Λάρισας μαζί με το ποσό των 1000€ από το ταμείο του Τμήματός μας , πλέον 250 € προσφορά των μελών του Διοικητικού μας Συμβουλίου , με την προτροπή με τα χρήματα να αγοράσουν και άλλα τρόφιμα μακράς διάρκειας και όλα μαζί να τα διαθέσουν εκεί που αυτοί θα έκριναν.

Περιττό να σας πω ότι εισπράξαμε τις θερμές ευχαριστίες των συναδέλφων της Λάρισας και που πιστεύω πως είμαστε οι μόνοι σαυτή την ενέργεια, από όλα τα Περιφερειακά τμήματα . Και τέλος

7. Στο δεύτερο Γραφείο που διαθέτουμε οργανώσαμε ένα χώρο εκμάθησης βασικών γνώσεων στη χρήση των Η/Υ παραδίδοντας δωρεάν μαθήματα πρωτίστως σε συναδέλφους . Η εκδήλωση ενδιαφέροντος είναι ικανοποιητική.

Και τώρα θα αναφερθώ σε θέματα ασφαλιστικά – συνταξιοδοτικά που ενδιαφέρουν τα μέλη του Συλλόγου.

* Το Δ.Σ. του Περιφερειακού μας Τμήματος συμφωνεί και στηρίζει όλες τις ΕΠΙΚΑΙΡΕΣ ΔΙΕΚΔΙΚΗΣΕΙΣ ΚΑΙ ΤΑ ΑΙΤΗΜΑΤΑ για το 2024 , όπως αυτά περιγράφονται στη σελίδα 3 της εφημερίδας μας ΙΟΥΛΙΟΥ-ΑΥΓΟΥΣΤΟΥ- ΣΕΠΤΕΜΒΡΙΟΥ 2023.

Ο Πανελλήνιος Σύλλογος προωθεί και διεκδικεί, με επιστολές , παρεμβάσεις ή επισκέψεις στα αρμόδια υπηρεσιακά όργανα, και το Περιφερειακό τμήμα είναι αρωγό στις προσπάθειες αυτές .

Θέλω να επισημάνω όμως ότι οι περισσότερες των διεκδικήσεων αφορούν ή στην καθυστέρηση εφαρμογής κείμενης νομοθεσίας ή λανθασμένης εφαρμογής των νόμων και οι ενέργειες του Συλλόγου είναι προφανείς και απόλυτα δικαιολογημένες .

Πολύ και δύσκολο το έργο αλλά **και προβλέψιμο**.

Σε αντίθεση, η διεκδίκηση της ΕΝΣΩΜΑΤΩΣΗΣ ΤΗΣ ΠΡΟΣΩΠΙΚΗΣ ΔΙΑΦΟΡΑΣ στην Ανταποδοτική Σύνταξη , που αφορά εκατοντάδες παλιούς συναδέλφους , θεωρώ τις **ενέργειες υποτονικές** .

Θα πρέπει να απασχολήσει το θέμα, τη Διοίκηση του Συλλόγου μας και να διεκδικήσει με άλλον τρόπο και όχι με επιστολές και με μια επίσκεψη σε υπηρεσιακά Κρατικά όργανα που η άρνησή τους μας πείθουν με τα έωλα επιχειρήματά τους σε αναθεώρηση της διεκδίκησης .

Θα αναφερθώ λίγο περισσότερο στην προσωπική διαφορά και στις συντάξεις χηρείας που απασχολούν πολλούς και που μου έχουν γίνει έμμονη ιδέα και θα παλεύω όσο θα είμαι ακόμη στο Σύλλογο για να είμαι ειλικρινής με τα μέλη μας .

**ΠΡΟΣΩΠΙΚΉ ΔΙΑΦΟΡΑ**.

Κατάργηση της προσωπικής διαφοράς , αυτού του **εκτρώματος** των διατάξεων των νόμων 4387/16 και 4670/20 που :

 Οι παλιοί συνάδελφοι συνταξιούχοι για 15 χρόνια μέχρι σήμερα δεν παίρνουν αύξηση , λόγω των μνημονιακών νόμων ( 4024,4051,4093 κλπ) και της προσωπικής διαφοράς που θεσπίστηκε με το νόμο 4387/16 και τον επανυπολογισμό των συντάξεων, και που επανέλαβε ο ν. 4670/20.

 Οι περισσότεροι από αυτούς τους συναδέλφους δεν θα δουν αύξηση στα Ενημερωτικά τους Σημειώματα Συντάξεων για περισσότερα **ακόμη** 15 ή και 20 χρόνια , αν με νέο νόμο , δεν πειστεί η Κυβέρνηση για την ενσωμάτωσή της, στην Ανταποδοτική Σύνταξη.

Τώρα που τα δημοσιονομικά περιθώρια είναι καλύτερα , αντί να δοθούν μέρος των απολεσθέντων , συνεχίζουν να ζητάνε και από πάνω. Πληθωρισμός , ακρίβεια και ιατροφαρμακευτική περίθαλψη ( που κατανάγκην οι ηλικιωμένοι έχουν περισσότερη ανάγκη ) φαίνεται δεν αγγίζουν του αρμόδιους .

Ο e-ΕΦΚΑ , από κοινωνικός οργανισμός κάλυψης των <<απόμαχων>> και στήριξης του εισοδήματος των ηλικιωμένων , έχει μετατραπεί σε ένα φορέα – σκάνδαλο που εφαρμόζει διαφορετικά μέτρα και σταθμά για κάθε ομάδα απασχολουμένων.

Ο κατεξοχήν οργανισμός κοινωνικής αλληλεγγύης και λείανσης των ακροτήτων , έχει μετατραπεί σε φορέα έντασης των διακρίσεων.

Βέβαια υπάρχει το δημοσιονομικό κόστος . Αυτό όμως θα έπρεπε να αφορά όλους , όμως για κάποιες κατηγορίες συνανθρώπων μας δεν τους επηρεάζει και επανέρχονται στις αποδοχές των προ των μνημονίων και με αναδρομικά.

Σε απάντηση σχετικής επερώτησης στη βουλή για την προσωπική διαφορά , ο Υφυπουργός Εργασίας και Κοινωνικής Ασφάλισης κ.Πάνου Τσακλόγλου απαντώντας σε επίκαιρη ερώτηση με θέμα <<Συντάξεις >> , διευκρίνισε τι αποτελεί προσωπική διαφορά, υπογραμμίζοντας ότι αυτή προέκυψε για μερίδα συνταξιούχων , μετά την εφαρμογή του νόμου 4387/16 και τον επανυπολογισμό των συντάξεων τους ώστε να μην **υποστούν απότομη μείωση του βιοτικού τους επιπέδου**. Αντιθέτως , οι νέοι συνταξιούχοι έλαβαν απευθείας μειωμένες τις συντάξεις τους βάσει του ίδιου νόμου. Και συνέχισε ότι εξαλείφεται σταδιακά με την αύξηση των συντάξεων αλλά και με την αύξηση των ποσοστών αναπλήρωσης του νόμου 4670/20 για όσους έχουν ασφαλιστικό βίο μεγαλύτερο των τριάντα ετών.

Μια και δεν επανήλθε ο επερωτών Βουλευτής θα δώσω μια διαφορετική ερμηνεία στο θέμα και σεις θα την κρίνεται:

Δεν αμφιβάλω ότι αυτό είναι το σκεπτικό του νόμου , που απέχει από την αλήθεια.

1. Οι νόμοι ψηφίζονται στη Βουλή και όχι από του συνταξιούχους . Έτσι οι νόμοι πριν τον 4387/16 νόμο , που έχει αναδρομική ισχύ 30 με 40 χρόνια , δηλαδή διέγραψε την κείμενη τότε ασφαλιστική και συνταξιοδοτική νομοθεσία στις προκείμενες διατάξεις και αντί να καταλογίσει ευθύνες , ο νόμος , στους τότε βουλευτές(πολλοί εξακολουθούν να είναι και σήμερα) που ψήφισαν νόμο χωρίς εξασφάλιση των συνταξιοδοτικών δικαιωμάτων ,τιμώρησαν τους πλέον αδικημένους συνταξιούχους . Κυρίες και Κύριοι συνάδελφοι, ο πριν το 2016 νόμος προέβλεπε ηλικιακά όρια τα 58 έτη και 60 ή 62 στους Διευθυντές και ασφαλιστικές εισφορές 20% εργοδότη και εργαζόμενου και με 30 τουλάχιστον χρόνια ασφαλιστικά σε έδιωχνε καταβάλλοντας πλήρη σύνταξη, επαναλαμβάνω με τη συμπλήρωση του 58ου έτους της ηλικίας .

Ο νέος νόμος ο 4387/16 , με αναδρομική ισχύ, βάζει διαφορετικά κριτήρια συνταξιοδότησης , δηλ. για πλήρη σύνταξη, 40 ασφαλιστικά χρόνια και το ύψος των ασφαλίστρων που καταβάλλονται.

Και ερωτώ για να έχει ο παλιός 40 χρόνια ασφάλισης , θα έπρεπε να έχει μπει στον ΟΤΕ στα 18 του. Δηλαδή με την αποφοίτηση από το Λύκειο. Αν όμως πάει Πανεπιστήμιο ή στο στρατό τότε δεν υπάρχει η ασφάλιση των 40 ετών .

Σε αντίθεση με το νέο, και που ακόμη με την ψήφιση του 4387/16 δεν έχει βγει σε σύνταξη , έχει όλο το χρόνο να αποφασίσει αν θέλει να παραμείνει για να συμπληρώσει τα 40 ασφαλιστικά χρόνια , γιατί εντωμεταξύ τα ηλικιακά όρια πήγαν στα 65 , 67 σήμερα και μετά 71 και με προοπτική τα 75. **Ένα το κρατούμενο**.

1. Ασφάλιστρα . Ναι ο παλιός , όχι με δική του ευθύνη , αλλά με νόμο, πλήρωνε ασφαλιστικές εισφορές , ως προαναφέρθηκε, 20% . αξίζει να σημειωθεί , για να μην αδικήσουμε τους τότε Βουλευτές , οι παλιοί, ήταν 4 εργαζόμενοι με 1 συνταξιούχο. Σήμερα είναι περίπου 1 προς 1. Και οι συντάξεις τότε ήταν αρκετά μικρές . Από το 1999 που ο ΟΤΕ είχε κερδοφορία , είχε αυξήσει τις αποδοχές και οι ασφαλιστικές εισφορές έφθασαν στο 36% . Σημειωτέο για τον παλιό, με τον επανυπολογισμό η **ανταποδοτική σύνταξη** για τα 30, 31, 32 ασφαλιστικά χρόνια πήραν σύνταξη περί τα29% σε αντίθεση με το νέο περί τα 60% δηλ διπλάσια . **Δύο τα κρατούμενα** .
2. Επειδή αναφέρθηκε από τον Υφυπουργό και είναι πράγματι έτσι, με τον ν.4670/20 καθιερώθηκε η αύξηση των ποσοστών αναπλήρωσης για τους έχοντας άνω των 30 ετών ασφάλιση. Άραγε, ποιοι δικαιώθηκαν. όπως αναφέρθηκε ανωτέρω, ο νέος μπορούσε να συμπληρώσει τα 40 χρόνια ασφάλισης, όχι όμως και ο παλιός . **τρία τα κρατούμενα.**

Ε. κύριε Υπουργέ με τα αδιαμφισβήτητα παραπάνω στοιχεία , πώς προκύπτει ότι ο νέος παίρνει μικρότερη σύνταξη ;

Και για να μην παρεξηγηθώ, είμαι υπέρ όσων αυξάνουν τις αποδοχές τους αλλά εναντιώνομαι υπέρ αυτών που αδικούνται από τις διατάξεις του νέου νόμου.

Και στην προκειμένη περίπτωση υπάρχει μεγάλη αδικία με την προσωπική διαφορά και οι συνταξιούχοι πρέπει με μπροστάρη τον Πανελλήνιο Σύλλογο, ο οποίος επιβάλλεται να αναλάβει πρωτοβουλία και σε συνεργασία και με τις άλλες συνταξιουχικές οργανώσεις να κινηθούν με όλες τις συνδικαλιστικές δυνατότητες που η νομοθεσία τους επιτρέπει.

Π.χ . Πίεση στο Υπουργείο , προβολή στα μέσα μαζικής ενημέρωσης ( ψηφιακό και έντυπο τύπο ) , μαζί με την ΑΓΣΣΕ για να πληροφορηθεί ο λαός για την αδικία, συνεργασία με τους νομικούς συμβούλους του Συλλόγου για τις δόκιμες ενέργειες , δηλαδή μια πραγματική ενεργοποίηση και όχι εφησυχασμό.

Ο Εφησυχασμός προκαλεί στασιμότητα και η στασιμότητα αποσύνθεση.

Ο Σύλλογος πρέπει να απαιτήσει χαρακτήρα συνδικαλιστικό διεκδίκησης και απαίτησης .

 Γιατί κανείς δεν μπορεί να πείσει από πού χρωστούν οι παλιοί συνταξιούχοι για τα χρήματα που έπαιρναν και κανείς δεν αναφέρεται στην περικοπή των συντάξεων κατά 30 έως 40% με τους μνημονιακούς νόμους .

Αν αναφερθώ μάλιστα στο εφάπαξ : Ενώ με τον ισχύοντα τότε νόμο (2112) δικαιούνταν δωδεκάμισι εκατομμύρια δραχμές , έπαιρναν 3480 λόγω του πλαφόν που όριζε ο Α.Ν. 99/67 όπως τροποποιήθηκε με το νόμο 176/67 παίρνοντας το 1/3 αυτών που δικαιούνταν. Τίποτα από αυτά δεν έλαβε υπόψη του ο νομοθέτης των απαράδεκτων και πρωτόγνωρων, σε όλο τον κόσμο , διατάξεων περί προσωπικής διαφοράς .

**Θα αναφερθώ σε ορισμένα , λόγω χρόνου, επιχειρήματα κατά της αναδρομικής ισχύος του νόμου: δημιουργούντα:**

**1.Προβλήματα Δικαιοσύνης**

Η **αναδρομική εφαρμογή της νομοθεσίας δημιουργεί** προβλήματα δικαιοσύνης , καθώς οι άνθρωποι που είχαν βασιστεί σε συγκεκριμένες ρυθμίσεις μπορεί να βρεθούν ξαφνικά σε δυσμενή θέση.

2. **Ασφάλεια και Προβληματισμοί για το Μέλλον**:

Η απρόβλεπτη αλλαγή στους κανόνες , μπορεί να δημιουργήσει ανασφάλεια για το μέλλον , καθώς οι άνθρωποι δεν μπορούν να προβλέψουν πώς θα επηρεαστούν οι συνταξιοδοτικές τους παροχές .

3. **Εμπιστοσύνη στο Σύστημα:**

 Η εμπιστοσύνη των πολιτών στο σύστημα ασφάλισης και συνταξιοδότησης είναι σημαντική. Αν οι νόμοι αλλάζουν αναδρομικά , μπορεί να υπονομευθεί η εμπιστοσύνη τους στην αξιοπιστία του συστήματος ,με ότι αυτό συνεπάγεται.

1. **Κοινωνική Δικαιοσύνη:**

Από πλευράς της Κοινωνικής Δικαιοσύνης , η αναδρομική εφαρμογή μπορεί να θεωρηθεί ως μη δίκαιη , επειδή ορισμένοι άνθρωποι ενδέχεται να επηρεαστούν αρνητικά χωρίς να έχουν προβλέψει αυτήν την αλλαγή.

1. **Επίπτωση στην Υγεία της Κοινωνίας :**

Μπορεί να επισημανθεί ότι οι μεγάλες προσωπικές διαφορές , μπορεί να έχουν επιπτώσεις στην υγεία και την ευημερία της συνολικής κοινωνίας , μειώνοντας την πρόσβαση σε βασικές υπηρεσίες για ορισμένους .

**Τα αναφέρω αυτά, γιατί το Συνδικαλιστικό Κίνημα πρέπει να αγωνιστεί για την κατάργηση αυτών των δυσμενών , για τους συνταξιούχους, διατάξεων του νόμου , λόγω της αναδρομικότητας** . Απαιτείται Κυβερνητική Βούληση , δηλ. ψήφιση νέου νόμου . Προς αυτή την κατεύθυνση πρέπει να είναι οι όποιες συνδικαλιστικές ενέργειες .

**ΣΥΝΤΑΞΕΙΣ ΧΗΡΕΙΑΣ**

Οι συντάξεις χηρείας , ιδιαίτερα για τους παλιούς συνταξιούχους καταλήγουν σε επίδομα μετά την τριετία.

Με τον 4387/16 νόμο η σύνταξη χηρείας για το δικαιοπάροχο ήταν 50% της σύνταξης του θανόντος και μετά την 3ετία μειώνονταν κατά 30%. Με τον 4670/20 δόθηκε γενναία αύξηση και από 50% πήγε στο 70% αλλά στην 3ετία μειώνεται κατά 50% από 30% . Άνθρακας ο θησαυρός μετά την 3ετία.

Και ακόμη, ο e-ΕΦΚΑ συνεχίζει να καταβάλλει το 70% και μετά την 3ετία , εδώ και μια 4ετία και πλέον τώρα ( από 13/5/2019) , όταν υπάρχει και σύνταξη από ίδιον δικαίωμα , έχοντας φορτώσει ποσά έως και 30.000 ή 35.000 € στους δικαιοπάροχους .Αυτά τα χρόνια πληρώνουν κρατήσεις που δεν τους αναλογούν (φόρο ,εισφορά αλληλεγγύης ,υπέρ Υγείας ) . Ποσά που όταν ζητηθούν , ως αχρεωστήτως καταβληθέντα , απλώς δεν θα υπάρχουν να επιστραφούν και το πρόβλημα να μεταβιβαστεί και στους κληρονόμους .

Ο Σύλλογος έχει ζητήσει να μην γίνει περικοπή , αφού η ευθύνη βαρύνει τον e-ΕΦΚΑ, που μέχρι σήμερα δεν έχει εφαρμόσει το νόμο.

Εγώ όμως που δεν πιστεύω σε τέτοιες Κρατικές ευαισθησίες ( γαλαντομίες θα έλεγα) γιατί απαιτείται ψήφιση νέου νόμου τροποποιώντας τον ισχύοντα, ζητάω να λήξει άμεσα το θέμα και τα αχρεωστήτως καταβληθέντα , με τη σθεναρά στήριξη του Συλλόγου μας, να ρυθμιστούν σε πολλές δόσεις και όχι σε αυτές που προβλέπονται από την κείμενη νομοθεσία.

Επίσης προτείνω για τις συντάξεις χηρείας μετά την 3ετία , στις περιπτώσεις που υπάρχει και σύνταξη εξ ιδίου δικαιώματος , η περικοπή να περιοριστεί στο 10% , για να εναρμονιστεί και με τη διάταξη για τους εργαζόμενους συνταξιούχους .

Άλλο δυσμενές, πρόστιμο θα έλεγα στις συντάξεις χηρείας , είναι εκείνο της Εθνικής Σύνταξης σε περίπτωση σώρευσης συντάξεων στο ίδιο πρόσωπο από οποιαδήποτε αιτία (γήρατος , αναπηρίας ή θανάτου).

Η νομοθεσία προβλέπει (ν. 4387/16) , ότι οι Συνταξιούχοι δικαιούνται μια και μόνο εθνική σύνταξη (από 383 έως 426 € το μήνα για 15ετή έως 20ετή ασφάλιση , αντιστοίχως ). Καίτοι έχει εκδοθεί η εγκύκλιος (Τσακόγλου) εδώ και δυο χρόνια ,(από Δεκέμβριο 2021)με εφαρμογή από 1/1/2022, η σχετική διάταξη δεν εφαρμόζεται καθώς είναι **άδικη που κονιορτοποιεί** τις συντάξεις χηρείας .

( και κάτι άλλο οι πριν του 2022 συντάξεις χηρείας που από 15/5/2016 έχουν επανυπολογιστεί με δύο Εθνικές συντάξεις , το ποσό της μιας εθνικής σύνταξης θα συνεχίζει να καταβάλλεται, αλλά ως προσωπική διαφορά) .

 Η ΑΓΣΣΕ , Ο Σύλλογος και άλλες Συνταξιουχικές Οργανώσεις έχουν προσφύγει στο Σ.τ.Ε. για την κατάργηση, της ως άνω εγκυκλίου Τσακόγλου και η οποία είχε προσδιοριστεί για της 5/2/2024 και ΑΝΑΒΛΗΘΗΚΕ. Περιμένουμε και ευελπιστούμε.

Προς το παρόν όμως καταβάλλεται κανονικά η ΕΘΝΙΚΉ ΣΥΝΤΑΞΗ και στις συντάξεις χηρείας , έστω και αν έχουν και σύνταξη εξ ιδίου δικαιώματος .

**Δυο λόγια για την ΕΙΣΦΟΡΑ ΑΛΛΗΛΕΓΓΥΗΣ ΣΥΝΤΑΞΙΟΥΧΩΝ .**

Πολλά λέγονται , πολλά διαβάζουμε , ένα είναι βέβαιο ότι το θέμα έχει μπει και συζητιέται στην Κυβέρνηση και ευελπιστώ ότι θα εφαρμοστούν κανόνες δικαιότερης και ελαφρύτερης επιβολής της ΕΑΣ. Ειδικότερα , η πρώτη παρέμβαση αφορά τη μείωση των κρατήσεων για την ΕΑΣ (υπέρ ΑΚΑΓΕ) , που επιβάλλεται σε όσους έχουν σύνταξη ή άθροισμα κύριων συντάξεων άνω των 1400€.

**Για τα αναμενόμενα αναδρομικά της επικουρικής σύνταξης , δώρα και λοιπά.**

Λόγω αντίθετων γνωματεύσεων των δύο Ανώτατων δικαστηρίων ( Άρειος Πάγος και Συμβούλιο Επικρατείας ) τη λύση θα δώσει το Ειδικό Ανώτατο Δικαστήριο στις 17 ΑΠΡΙΛΊΟΥ 2024.

Άλλες εκκρεμότητες συναδέλφων που ακόμα δεν έχουν βγει, οι μετά τον επανυπολογισμό συντάξεις τους και μέχρι σήμερα παίρνουν μέρος αυτών που τελικά δικαιούνται , φαίνεται ότι ο ΑΠΡΙΛΙΟΣ θα είναι ο μήνας που θα έχουν ολοκληρωθεί οι εκκρεμότητες από τον e-ΕΦΚΑ.

Με τους συναδέλφους που έχουν καταθέσει αιτήσεις για αναγνώριση ασφαλιστικών ετών , που δεν τους χρειάζονταν όταν συνταξιοδοτήθηκαν με τον παλιό νόμο , χωλαίνει ακόμη και λέγεται ότι θα αρχίσουν από τους συνταξιούχους που έφυγαν με το 4387/16 .

Άποψή μου για τους παλιούς συνταξιούχους μην έχουν και μεγάλες προσδοκίες , όταν και όποτε εξεταστούν τα αιτήματά τους, και τούτο γιατί τα ασφάλιστρα που έχουν πληρώσει ήταν διαφορετικά από ότι σήμερα .

Κυρίες και Κύριοι συνάδελφοι,

Ο χρόνος πέρασε και πρέπει να ολοκληρώσω με τις ευχαριστίες μου :

1.Στα μέλη του Δ.μας Σ. για την άψογη συνεργασία μέχρι σήμερα . Ο διάλογος , η κατανόηση , η συναίνεση και τέλος η σύνθεση , ενδεχόμενα , των διαφορετικών απόψεων , δίνουν τις ομόφωνες αποφάσεις .

2. σε όλα τα μέλη της Εκτελεστικής Επιτροπής του Συλλόγου , αλλά και το προσωπικό του Γραφείου για την ευγένεια και την αγαστή συνεργασία και η οποία ποτέ δεν εξετράπη της σωστής συμπεριφοράς , της εποικοδομητικής συνεργασίας και του προσωπικού σεβασμού .

3. θέλω να ευχαριστήσω τους εκπροσώπους μας στην Περιφέρεια

-τους Μπρη Αθανάσιο και Τσάκαλη Δημήτριο στον Πύργο,

- την Δρουμπούκη Έφη , Κηπουρού Κων/να και τον Σταυρόπουλο Σταύρο στην Αμαλιάδα,

- τους Δημόπουλο Αθανάσιο και Ταλάντη Ευθύμιο στην Άμφισσα.

- τις Ρουμελιώτου Κάτια και Γιατρά Άννα στην Ζάκυνθο και τέλος

- την Παπαγεωργίου Μέμη στο Αργοστόλη.

Που κάνουν σπουδαίο έργο , διατηρούν την επαφή με τα μέλη μας στις περιοχές τους , επικοινωνούν μαζί τους και μεταφέρουν τα προβλήματα , όσα δεν μπορούν να επιλύσουν , στο Περιφερειακό μας Τμήμα .

Με την ευκαιρία καλώ τους συναδέλφους να πλαισιώσουν το Σύλλογο και όσοι επιθυμούν, μπορεί να εργαστούν για αυτόν.

Πριν κλείσω κυρίες και κύριοι συνάδελφοι θέλω να σας ενημερώσω ότι στη ΓΑΣ στις 3 και 4 Απριλίου υπάρχει και θέμα : ΤΡΟΠΟΠΟΙΗΣΗ ΤΟΥ ΚΑΤΑΣΤΑΤΙΚΟΥ.

Τα τελευταία χρόνια σε κάθε ΓΑΣ τροποποιούμε το Καταστατικό.

Έχω αναφερθεί και σε ΓΑΣ και με επιστολή, ως Περιφ. Τμήμα , ότι η όποια τροποποίηση απαιτεί μια διαδικασία.

ΕΚΛΟΓΗ, επιτροπής εισήγησης, τροποποίησης . Αυτή η επιτροπή κάποτε υπήρχε, και ίσως να υπάρχει ακόμη . Είχαμε ζητήσει να ενισχυθεί και με συνάδελφο ή συναδέλφους από την Περιφέρεια και ποτέ δεν έγινε.

Η επιτροπή προωθεί υπό μορφή εισήγησης τα αποτελέσματά της στο ΚΔΣ αρμόδιο , να τα φέρει ως εισήγηση του στη ΓΑΣ, προς ψήφιση.

Τα αποτελέσματα της επιτροπής , εκτός από το ΚΔΣ , να ανακοινώνονται και στις ΠΕΡΙΦΕΡΕΙΕΣ για να έχουν και τις δικές του εισηγήσεις .

Έτσι οι εισηγήσεις της Επιτροπής και των ΠΕΡΙΦ.ΤΜΗΜΑΤΩΝ, το ΚΔΣ αφού τις επεξεργαστεί , επιφέρει , αν πιστεύει τυχόν αλλαγές ή συμπληρώσεις και διαμορφώνει το τελικό κείμενο που φέρνει στη ΓΑΣ προς παρουσίαση και ψήφιση.

Μια άψογη καθόλα διαδικασία.

Στην πρόσκλησή μας που πήραμε όλοι οι ΓΑΣΙΤΕΣ , μας κοινοποιείται το Καταστατικό με τις προτάσεις προς τροποποίηση. Δεν γίνεται όμως καμιά αναφορά για επιτροπή που εισηγήθηκε τις τροποποιήσεις και τι εξυπηρετούν κάποιες από αυτές και κύρια αν υπάρχει στην επιτροπή εκπρόσωπος της Περιφέρειας .

Και αναφέρομαι σε αυτό γιατί αν έρθει το κείμενο όπως μας στάλθηκε στη ΓΑΣ , εκεί αφού αναγνωστεί , καλούμαστε ή να το ψηφίσουμε ή όχι.

Και βέβαια η απόφαση της αυξημένης πλειοψηφίας μετράει , αλλά προσωπικά, θα ήθελα κάνοντας πράξη το σλόγκαν ΄΄ όλοι μαζί μπορούμε ΄΄ μια διαλογική συζήτηση με υπευθυνότητα, σοβαρότητα, αλήθεια και συναίνεση, ενδυναμώνουν τις σχέσεις των μελών και εκείνων των ΔΣ , όταν υπάρχει συνέπεια λόγων και έργων.

Θα μπορούσε έτσι να οικοδομηθεί σχέση εμπιστοσύνης, την οποία δεν βλέπω στην ΑΘΗΝΑ. Το έπος του 40 μας δίδαξε τι μπορούμε να πετύχουμε όταν είμαστε ενωμένοι.

Άλλως θα θεωρηθεί ότι γίνονται ετσιθελικά και ίσως κρύβεται σκοπιμότητα .

Οι επιλογές μου δεν είχαν και δεν έχουν πολυτέλεια . Και αυτό μου το πιστώνουν τα μέλη μας .Χρειάζεται διαφάνεια σε όλα, δημοκρατικές διαδικασίες στη λήψη αποφάσεων , εντιμότητα , προτάσεις συνδικαλιστικές καθαρές , διεκδικήσεις , αφού πρώτα πείσουμε τα μέλη μας για την αναγκαιότητα και να ζητήσουμε την ενεργοποίησή των για ενδεχόμενα κινητοποιήσεις , όταν και μόνον τότε εξαντληθούν όλες οι άλλες συνδικαλιστικές δυνατότητες (ηλεκτρονικά και έντυπα μέσα ενημέρωσης με ή όχι πληρωμή, αγωγές (αν κριθούν από τους νομικούς του Συλλόγου ότι υπάρχει φως στο βάθος , δραστηριοποίηση Κέντρου και Περιφερειών , με ανακοίνωση αποτελεσμάτων ενεργειών , κλπ. Όχι αριβιστικές μεθόδους , ενεργοποίηση με συνεχή ενημέρωση των μελών μας μέσω των νέων τεχνολογικών μέσων , τις οποίες θα επεξεργάζεται το ΔΣ και συμβουλευτικά θα ενεργεί.

 **Σας ευχαριστώ για την προσοχή σας και σας εύχομαι αισιοδοξία να ατενίσουμε το μέλλον με ελπίδα για κάτι καλύτερο και μην ξεχνάτε ΑΓΑΠΗ και ΑΛΛΗΛΕΓΓΥΗ , για το συνάνθρωπο.**